 APSTIPRINĀTS:
SIA ”Rīgas veselības centrs”
Iepirkuma komisijas 2026. gada 10. jūlija sēdē
(protokols Nr.1)
ATKLĀTA KONKURSA
“Zobārstniecības darba vietu piegāde un uzstādīšana filiālē "Imanta" ES projekta "Infrastruktūras attīstība modernizējot medicīnas tehnoloģijas SIA "Rīgas veselības centrs"" ietvaros”
 Iepirkuma identifikācijas Nr. RVC 2026/7/ERAF
Nolikums
	Projekta nosaukums
	Eiropas Savienības fonda projekta “Infrastruktūras attīstība modernizējot medicīnas tehnoloģijas SIA “Rīgas veselības centrs””



	Projekta numurs
	4.1.1.1/4/25/I/022


[image: image1.jpg]Finanse £
Eiropas Savieniba




Rīgā, 2026
1. Vispārīgā informācija

1.1. Atklāts konkurss “Zobārstniecības darba vietu piegāde un uzstādīšana filiālē "Imanta" ES projekta "Infrastruktūras attīstība modernizējot medicīnas tehnoloģijas SIA "Rīgas veselības centrs"" ietvaros” identifikācijas Nr. – RVC 2026/7/ERAF (turpmāk – Konkurss). Konkurss tiek veikts saskaņā ar Publisko iepirkumu likuma (turpmāk – PIL) 8.panta pirmās daļas 1.punktu un citiem iepirkuma procedūru regulējošiem normatīvajiem aktiem, un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”. Pretrunu gadījumā starp Iepirkuma nolikumā noteikto un PIL noteikto, noteicošais būs PIL.
1.2. Pasūtītājs 
	Pasūtītāja nosaukums:
	SIA “Rīgas veselības centrs”

	Adrese:
	Spulgas iela 24, Rīga, LV – 1058

	Reģistrācijas numurs:
	50103807561

	Pircēja profils iepirkumiem:
	https://www.eis.gov.lv/EKEIS/Supplier/Organizer/1871

	Kontaktpersonas:
	Kontaktpersona, kura pilnvarota sniegt organizatoriska rakstura informāciju par iepirkumu: iepirkumu speciāliste, iepirkumu komisijas vadītāja Aija Bērziņa, mob.20222539, e-pasts: iepirkumi.projekti@rigasveseliba.lv 
Kontaktpersona par Tehnisko specifikāciju: medicīnas ierīču tehniķis Mārtiņš Saulītis, mob. 22549669, e-pasts: martins.saulitis@rigasveseliba.lv; galvenais ārsts Ēriks Miķītis, mob. 29434282, e-pasts: eriks.mikitis@rigasveseliba.lv. 

	Komisija:
	Iepirkumu veic un visus ar iepirkuma norisi saistītos jautājumus risina ar SIA “Rīgas veselības centrs” 08.07.2026. rīkojumu Nr. 1-6/59  apstiprināta iepirkuma komisija (turpmāk – Komisija).


1.3. Projekts

1.3.1. Konkurss tiek veikts Eiropas Savienības fonda projekta “Infrastruktūras attīstība modernizējot medicīnas tehnoloģijas SIA “Rīgas veselības centrs””, Nr. 4.1.1.1/4/25/I/022 ietvaros.
1.3.2. Konkursa līguma finansējums no Eiropas Savienības fonda projekta “Infrastruktūras attīstība modernizējot medicīnas tehnoloģijas SIA “Rīgas veselības centrs”” līdzekļiem un no SIA “Rīgas veselības centrs” līdzekļiem.
1.3.3. Bankas rekvizīti projekta finansēšanai:
Banka: Valsts kase

Konta Nr. LV67TREL990876200200B
1.4. Pretendents

1.4.1. Pretendents - fiziska vai juridiska persona, šādu personu apvienība jebkurā to kombinācijā, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu Konkursā “Zobārstniecības darba vietu piegāde un uzstādīšana filiālē "Imanta" ES projekta "Infrastruktūras attīstība modernizējot medicīnas tehnoloģijas SIA "Rīgas veselības centrs"" ietvaros”, ID Nr. RVC 2026/7/ERAF.
1.4.2. Pretendentu Konkursa ietvaros pārstāv pretendenta paraksttiesīgā amatpersona vai pretendenta pilnvarota persona.
1.5. 
Apakšuzņēmēji, personāls un to nomaiņa
1.5.1. Pretendents līguma izpildē ir tiesīgs piesaistīt apakšuzņēmējus. Apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus, kas nepieciešami līguma izpildei.
1.5.2. Pretendents savā piedāvājumā norāda visus tos apakšuzņēmējus, kuru sniedzamo būvdarbu vai pakalpojumu vērtība ir vismaz 10 000 euro no kopējās Konkursa līguma (turpmāk – Līgums) vērtības vai lielāka, un katram šādam apakšuzņēmējam izpildei nododamo Līguma daļu.
1.5.3. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar PIL 62. panta noteikumiem.
1.6. Konkursa dokumentācijas pieejamība

1.6.1. Pasūtītājs nodrošina brīvu un tiešu elektronisku pieeju Konkursa dokumentiem EIS 
e-konkursu apakšsistēmā.

1.6.2. Ieinteresētais piegādātājs EIS e-konkursu apakšsistēmā, šī iepirkuma sadaļā, var reģistrēties kā nolikuma saņēmējs, ja tas ir reģistrēts EIS kā piegādātājs. 

1.6.3. Papildu informācija, kas tiks sniegta saistībā ar šo Konkursu, tiks publicēta EIS 
e-konkursu apakšsistēmā šī iepirkuma sadaļā. 
1.6.4. Tiek uzskatīts, ka visi ieinteresētie Piegādātāji jebkuru papildu informāciju par konkursu ir saņēmuši brīdī, kad tā publicēta Pircēja profilā šī konkursa sadaļā. 
1.6.5. Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. 
1.7. Papildus informācijas sniegšana

1.7.1. Ieinteresētais piegādātājs var rakstiski pieprasīt papildu informāciju. Šie pieprasījumi iesniedzami atbilstoši Dokumentu juridiskā spēka likuma un Elektronisko dokumentu likuma prasībām. 

1.7.2. Ieinteresētais piegādātājs jautājumus par nolikumu iesniedz elektroniski, ievietojot tos EIS, pie konkrētā iepirkuma vai nosūtot tos uz iepirkumi.projekti@rigasveseliba.lv.  Papīra formātā dokuments nav jāiesniedz.
1.7.3. Komisija pēc ieinteresētā piegādātāja pieprasījuma sniedz papildu informāciju par Nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pieprasījums iesniegts savlaicīgi, t.i., tā, lai komisija varētu sniegt atbildi piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja ieinteresētais piegādātājs nav pieprasījumu iesniedzis laikus, iepirkuma komisijai ir tiesības nesniegt papildu informāciju.
1.7.4. Ja jautājums par Konkursa dokumentos iekļautajām prasībām saņemts ārpus Pasūtītāja noteiktā darba laika (t.i., pirmdiena: plkst.8.30 – 17.00, otrdiena – ceturtdiena: plkst. 8.00 – 17.00, piektdiena 8.00-15.00), tad tas tiek uzskatīts par saņemtu nākamajā darba dienā.
1.7.5. Iespējamos grozījumus, papildinājumus nolikumā, nolikuma skaidrojumus un atbildes uz ieinteresēto piegādātāju jautājumiem Pasūtītājs ievieto pasūtītāja profilā EIS, pie konkrētā iepirkuma, un nosūta atbildes ieinteresētajiem piegādātājiem izmantojot tāda paša veida sakaru līdzekli, kāds izmantots jautājuma iesniegšanai.

1.7.6. Iepirkuma komisija nav atbildīga par to, ja kāds piegādātājs nav iepazinies ar informāciju par Konkursu, kurai ir nodrošināta brīva un tieša elektroniska pieeja tīmekļvietnē EIS www.eis.gov.lv e-konkursu apakšsistēmā.
1.8. Konkursa dokumentu grozījumi
1.8.1. Nolikuma grozījumi tiek publicēti EIS www.eis.gov.lv e-konkursu apakšsistēmā.
1.8.2. Pasūtītājs ir tiesīgs izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Konkursā.

1.8.3. Ja iepirkuma komisija izdara grozījumus Konkursa dokumentos, piedāvājumu iesniegšanas minimālais termiņš pēc dienas, kad publicēts paziņojums par izmaiņām vai papildu informāciju Iepirkumu uzraudzības biroja tīmekļvietnē, ir vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām.

1.8.4. Pasūtītājs ir tiesīgs pagarināt noteiktos piedāvājumu iesniegšanas termiņus, publicējot paziņojumu par izmaiņām vai papildus informāciju. Minimālais termiņš, par kuru Pasūtītājs ir tiesīgs pagarināt pieteikumu vai piedāvājumu iesniegšanas termiņu, ir septiņas dienas. Šāda termiņu pagarināšana nav uzskatāma par grozījumiem iepirkuma dokumentācijā.
1.9. Piedāvājumu iesniegšanas vieta, datums, laiks un kārtība
1.9.1. Saskaņā ar PIL 39. panta pirmo daļu, piedāvājumi Konkursā ir iesniedzami tikai elektroniski, izmantojot EIS e-konkursu apakšsistēmu. 
1.9.2. Piedāvājumi jāiesniedz EIS e-konkursu apakšsistēmā termiņā, kas norādīts IUB tīmekļvietnes paziņojumā un EIS e-konkursu apakšsistēmā šī iepirkuma sadaļā.
1.9.3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un neatvērti tiek nosūtīti atpakaļ iesniedzējam.
1.9.4. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus.
1.9.5. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
1.10. Piedāvājumu atvēršana

1.10.1. Piedāvājumu elektroniska atvēršana notiek EIS e-konkursu apakšsistēmā IUB tīmekļvietnes paziņojumā un EIS e-konkursu apakšsistēmā šī iepirkuma sadaļā norādītajā datumā un laikā.
1.10.2. Piedāvājumu atvēršana notiek izmantojot Valsts reģionālās attīstības aģentūras uzturētajā tīmekļa vietnē www.eis.gov.lv pieejamos rīkus piedāvājumu elektroniskai atvēršanai.

1.10.3. Piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

1.10.4. Piedāvājumu atvēršanas protokols, pēc piedāvājumu atvēršanas, publiski ir pieejams EIS e-konkursu apakšsistēmā.
1.11. Prasības piedāvājuma noformējumam un iesniegšanai
1.11.1. Piedāvājumam jāatbilst visām šajā Nolikumā, tā pielikumos un normatīvajos aktos ietvertajām prasībām.

1.11.2. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

1.11.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

1.11.2.2. elektroniski aizpildāmos dokumentus elektroniski sagatavojot ārpus EIS 
e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).

1.11.3. Sagatavojot piedāvājumu, pretendents ievēro, ka:

1.11.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgas (vai jaunākas programmatūras versijas) rīkiem lasāmā formātā;
1.11.3.2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Pretendents ir tiesīgs ar vienu drošu elektronisko parakstu vai EIS piedāvāto elektronisko parakstu parakstīt visus dokumentus kā vienu kopumu. Pretendents pēc saviem ieskatiem dokumentus var parakstīt atsevišķi ar drošu elektronisko parakstu un laika zīmogu.
1.11.3.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
1.11.3.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
1.11.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.11.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

1.11.6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.

1.11.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar normatīvajiem aktiem. Par dokumentu tulkojuma atbilstību oriģinālam atbild pretendents.

1.11.8. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.

1.11.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no šajā punktā minētajiem riskiem vai, ja datne ir šifrēta, un nolikuma 1.11.13. punktā paredzētajā laikā datne nav atšifrēta, pretendents tiek izslēgts no dalības konkursā.

1.11.10. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja Pasūtītājam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.11.11. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

1.11.12. Iesniegto piedāvājumu pretendents var atsaukt vai grozīt tikai līdz piedāvājumu iesniegšanas termiņa beigām. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver.

1.11.13. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāveic iesniegtā piedāvājuma atšifrēšana (EIS e-konkursu apakšsistēmā jāievada derīga elektroniskā atslēga un parole), lai komisijai pēc piedāvājumu atvēršanas būtu iespēja piekļūt piedāvājumā esošajai informācijai. pretendents ir atbildīgs par to, lai, šifrējot piedāvājumu, nebūtu radušās kritiskas kļūdas, kas padarītu piedāvājumu neatveramu, kā arī par to, lai iesniegtā atšifrēšanas atslēga būtu derīga. Ja šī prasība nav ievērota, iepirkuma komisija piedāvājumu nepieņem un neizskata.

1.11.14. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc dienas, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.
1.11.15. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma procedūra tiek pārtraukta.
1.12. Piedāvājuma derīguma termiņš: piedāvājuma derīguma termiņš ir līdz konkursa komisijas lēmuma pieņemšanai. Pretendenta, kuram tiek piešķirtas Līguma slēgšanas tiesības, piedāvājums ir derīgs līdz Līguma noslēgšanai.
1.13. Objekta apskate
1.13.1. Objekta apskate pretendentiem ir obligāta. Pretendenta, kurš nebūs veicis objekta apsekošanu, iesniegtais piedāvājums tiks noraidīts un tas nepiedalīsies piedāvājuma vērtēšanas procesā. Pretendentiem, kuri veikuši objekta apskati iepirkuma “Zobārstniecības darba vietu piegāde un uzstādīšana filiālē "Imanta" ES projekta "Infrastruktūras attīstība modernizējot medicīnas tehnoloģijas SIA "Rīgas veselības centrs"" ietvaros”, id.Nr. RVC 2025/31/ERAF, ietvaros, atkārtota apskate nav jāveic. 
1.13.2. Lai veiktu objekta apskati, iepriekš jāsazinās ar Saimniecības nodaļas vadītāju Guntaru Rulli, mob. 20433154, e-pasts: guntars.rullis@rigasveseliba.lv.
1.13.3. Pēc objekta apskates ieinteresēto pretendentu un Pasūtītāja pārstāvji parakstās objekta apskates lapā.
1.13.4. Objekta apskates laikā ieinteresētajām personām tiek dota iespēja pārliecināties par visu lielumu precizitāti un precizēt tos.
1.13.5. Pretendenta pārstāvim objektu apskates laikā jānovērtē objekts tā, lai pretendenta piedāvājumā būtu ietvertas visas potenciāli iespējamās izmaksas, lai izpildītu pakalpojumu atbilstoši Tehniskajai specifikācijai un ievērojot normatīvo aktu prasības.
2. Informācija par iepirkuma priekšmetu
2.1. Iepirkuma priekšmets 

2.1.1. Iepirkuma priekšmets ir zobārstniecības darba vietu piegāde un uzstādīšana filiālē “Imanta” ES projekta “Infrastruktūras attīstība modernizējot medicīnas tehnoloģijas SIA "Rīgas veselības centrs”” ietvaros ietvaros saskaņā ar tehnisko specifikāciju (3.pielikums) (turpmāk – Tehniskā specifikācija) un Līguma projekta nosacījumiem (5. pielikums).
2.1.2. Iepirkuma priekšmeta galvenais CPV kods: 33130000-0, Zobārstniecības iekārtas un apakšspecialitātes instrumenti.
2.1.3. Iepirkums nav sadalīts daļās. Piedāvājums iesniedzams par visu iepirkumu priekšmetu kopā. 
2.1.4. Pretendents nedrīkst iesniegt piedāvājuma variantus.
2.1.5. Pasūtītājs ir tiesīgs jebkurā brīdī pārtraukt Konkursu un neslēgt iepirkuma līgumu, ja netiek piesaistīti ārvalsts finanšu līdzekļi projekta realizēšanai vai pretendenta piedāvājums pārsniedz Pasūtītāja finanšu iespējas, kā arī citu objektīvu iemeslu dēļ.
2.2. Līguma izpildes laiks un vieta

2.2.1. Līguma izpildes vieta: filiāle “Imanta”, Imantas 8. līnija 1, korpuss 1, Rīga, LV-1083. 
2.2.2. Līgums stājas spēkā dienā, kad to paraksta Pasūtītājs un Pasūtītāja izvēlētais Pretendents (Konkursa uzvarētājs, attiecīgi līgumā Izpildītājs) un ir spēkā līdz tajā noteikto saistību pilnīgai izpildei.
2.2.3. Iekārtu piegāde un uzstādīšana, pirmreizēja personāla apmācības darbam ar iekārtām un visu dokumentu iesniegšana jāveic 12 nedēļu laikā no līguma parakstīšanas brīža. Iestājoties neparedzamiem apstākļiem (piemēram: no ražotāja saņemta informācija par kavējumiem piegādēs vai kāds cits objektīvs kavējuma iemesls), Puses ir tiesīgas vienoties par noteiktā termiņa pagarināšanu ne ilgāk kā par 2 nedēļām. 
2.2.4. Līguma noteikumi ir noteikti līguma projektā (Nolikuma 5. pielikums). 
2.3. Tehniskā specifikācija
Tehniskās specifikācijas prasības definētas nolikuma 3.pielikumā, kas ir šī nolikuma neatņemama sastāvdaļa.
3. Prasības pretendentiem un iesniedzamie dokumenti
3.1. Pretendentu kvalifikācijas prasības ir obligātas visiem pretendentiem, kuri vēlas iegūt Līguma slēgšanas tiesības.

3.2. Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

3.3. Pretendenta piedāvājums sastāv no šādiem dokumentiem:
3.3.1. Pretendenta pieteikums dalībai konkursā (aizpildīta Nolikuma pielikumā Nr.1 pievienotā forma): 
3.3.1.1. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mikro-mazie-un-videjie-uznemumi-mvu) jānorāda, kādam statusam atbilst pretendents – mikrouzņēmuma, mazajam vai vidējam uzņēmumam.

3.3.1.2. Pretendenta pieteikumu jāparaksta pretendenta pārstāvim ar pārstāvības tiesībām vai tā pilnvarotai personai, pievienojot pārstāvību apliecinošu dokumentu (piemēram, pilnvaru). Pretendents pieteikuma parakstīšanai izmanto elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu vai EIS piedāvāto elektronisko parakstu.

3.3.1.3. Latvijas Republikā reģistrēts pretendents, ja publiskās datu bāzēs nav pieejama šāda informācija, pieteikumā norāda Pretendenta patieso labuma guvēju vai iesniedz dokumentus, kas apliecina, ka patieso labuma guvēju noskaidrot nav iespējams. Minētā informācija iesniedzama arī par personu apvienības, personālsabiedrības biedru, personu, uz kuru iespējām Pretendents balstās savas kvalifikācijas apliecināšanai, kā arī apakšuzņēmēju, kuru veicamo darbu vai sniedzamo pakalpojumu vērtība ir vismaz 10 000 EUR bez PVN.

3.3.1.4. Pieteikumā saskaņā ar PIL 42.panta trešās daļas 4.punktu, pretendents norāda informāciju par personām kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē. Minētā informācija iesniedzama arī par personu apvienības, personālsabiedrības biedru, personu, uz kuru iespējām Pretendents balstās savas kvalifikācijas apliecināšanai, kā arī apakšuzņēmēju, kuru veicamo būvdarbu vai sniedzamo pakalpojumu vērtība ir vismaz 10 000 EUR bez PVN.

3.3.1.5. Ārvalstīs reģistrētam pretendentam ir jāiesniedz komersanta amatpersonu saraksts pieteikumā (nolikuma 1.pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
3.3.1.6. Pretendents, iesniedzot pieteikumu Konkursā, ar tā parakstīšanu apliecina, ka līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
3.3.2. Apliecinājums par neatkarīgi izstrādātu piedāvājumu (sagatavots atbilstoši iepirkuma Nolikuma 2.pielikumam). Ja pieteikumu dalībai Konkursā iesniedz personu apvienība, apliecinājumu aizpilda visas personas, kas ietilpst apvienībā.
3.3.3. Pretendentu atlases dokumenti vai Eiropas vienotais iepirkumu procedūras dokuments (sk. Nolikuma 3.4.punktu).
3.3.4. Pretendenta tehniskais piedāvājums (sk. Nolikuma 3.5.punktu) saskaņā ar Nolikuma 3.pielikumā norādītajām prasībām.
3.3.5. Pretendenta finanšu piedāvājums (sk. Nolikuma 3.6.punktu) saskaņā ar Nolikuma 4.pielikumā norādītajām prasībām.
3.4. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām:

	Nr. p.k.
	Prasība
	Iesniedzamais  dokuments

	Pretendentu kvalifikācijas (atlases) prasības un iesniedzamie dokumenti

	3.4.1.
	Pretendents ir reģistrēts atbilstoši normatīvo aktu prasībām vai piegādātāja reģistrācijas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).


	Informāciju par pretendentu, kas ir reģistrēts LV Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv, vai  publiski pieejamā datubāzē www.lursoft.lv. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).

Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Konkursa nolikuma 3.3.1.5.punkta prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	Tehniskās un profesionālās spējas

	3.4.2.
	Iekārtas ražotājam ir Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdots CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607 prasībām (attiecināms uz zobārstniecības iekārtu).
	Pretendentam jāiesniedz Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, grozītas ar Eiropas Parlamenta un Padomes 2023. gada 15. marta Regulu (ES) 2023/607, prasībām atbilstoša Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdota CE sertifikāta kopija (attiecināms uz zobārstniecības iekārtu).

	3.4.3.
	Iekārtas ražotājs ir izdevis ES Atbilstības deklarāciju, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607 (attiecināms uz zobārstniecības iekārtu).
	Pretendentam jāiesniedz iekārtas ražotāja izdotas ES Atbilstības deklarācijas, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607 (attiecināms uz zobārstniecības iekārtu).

	3.4.4.
	Pretendentam ir tiesības pārdot piedāvāto iekārtu un veikt servisa pakalpojumus Latvijas Republikā vai Eiropas Savienībā. (attiecināms uz zobārstniecības iekārtu).
	Piedāvātās iekārtas ražotāja vai tā pārstāvja pilnvarojuma vēstule (vai jebkāds cits dokuments) par tiesībām pretendentam pārdot piedāvāto iekārtu un veikt servisa pakalpojumus Latvijas Republikā vai Eiropas Savienībā.
Gadījumā, ja pretendents iesniedz ražotāja pārstāvja pilnvarojuma vēstuli (vai jebkādu citu apliecinošu dokumentu), klāt jāpievieno ražotāja vēstule par tiesībām pilnvarotajam pārstāvim nodot pilnvarojumu trešajai pusei produkta izplatīšanai un servisa apkalpošanai (attiecināms uz zobārstniecības iekārtu).

	3.4.5.
	Pretendenta rīcībā ir ne mazāk kā viens servisa speciālists, kurš ir piedāvātās iekārtas ražotāja apmācīts iekārtas uzstādīšanai, garantijas remonta un apkopes veikšanai, atbilstoši ražotāja prasībām, izmantojot oriģinālos vai (pieļaujams tikai pēc ražotāja garantijas termiņa beigām) ekvivalentas ilgtspējas materiālus un rezerves daļas Latvijas Republikā vai Eiropas Savienībā (attiecināms uz zobārstniecības iekārtu).
	Lai pretendents apliecinātu prasības izpildi, piedāvājumam jāpievieno ražotāja izsniegta speciālista apmācības dokumenta -/u kopija -/as 

vai 

apliecinājums brīvā formā, ka iekārtas ražotāja izsniegts speciālista apmācības dokuments tiks iesniegts uz iekārtas piegādes brīdi.

Ja ražotāja izsniegtā speciālista apmācības dokumenta kopijā nav nepārprotami redzama speciālista saistība ar pretendentu, kopā ar piedāvājumu jāiesniedz apliecinājums brīvā formā, ka konkrētā persona darbosies iepirkuma līguma ietvaros un nodrošinās iekārtas garantijas remonta un apkopes pakalpojumus atbilstoši ražotāja prasībām, izmantojot oriģinālos vai (pieļaujams tikai pēc ražotāja garantijas termiņa beigām) tiem ekvivalentas ilgtspējas materiālus un rezerves daļas Latvijas Republikā vai Eiropas Savienībā.

	3.4.6.
	Pretendents ir veicis objektu apsekošanu.
	Objekta apsekošanas lapa, kas pierāda, ka Pretendents ir apsekojis un iepazinies ar objektu.

	Balstīšanās uz trešo personu iespējām, apakšuzņēmēju piesaiste un piegādātāju apvienība

	3.4.7.
	Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.
	Pretendents pierāda Komisijai, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.



	3.4.8.
	Pretendents līguma izpildei var piesaistīt apakšuzņēmējus.

Pretendentam jānorāda visi apakšuzņēmēji un apakšuzņēmēja apakšuzņēmēji, kurus piesaistīs iepirkuma līguma izpildē. Iepirkuma līguma izpildes laikā Izildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts iepirkuma līguma izpildē.

Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura veic būvdabus vai sniedz pakalpojumus iepirkuma līguma izpildei.

Apakšuzņēmēja veicamo būvdarbu vai sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Publisko iepirkumu likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
	Ja pretendents līguma izpildē plāno iesaistīt apakšuzņēmējus, pretendents iesniedz:

1) piesaistīto apakšuzņēmēju un apakšuzņēmēju apakšuzņēmēju sarakstu, kuru veicamo būvdarbu vai sniedzamo pakalpojumu vērtība ir vismaz 10 000,00 euro, norādot katram apakšuzņēmējam nododamo līguma daļu (Nolikuma 6.pielikums).
2) ārvalstī reģistrēta apakšuzņēmēja, kura veicamo būvdarbu vai sniedzamo pakalpojumu vērtība ir vismaz 10 000,00 euro, reģistrācijas faktu apliecinošs dokuments vai tā kopija, kas apliecina, ka apakšuzņēmējs ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts) vai jānorāda atsauce uz publiski pieejamu resursu, no kura var pārliecināties par reģistrācijas faktu.

3) Par katru apakšuzņēmēju, kuru sniedzamo pakalpojumu vai veicamo būvdarbu vērtība ir vismaz 10 000,00 euro, piedāvājumam jāpievieno vienošanos ar katru apakšuzņēmēju par konkrētu pakalpojumu izpildi vai apakšuzņēmēja apliecinājums par tā gatavību veikt tam izpildei nododamo līguma daļu (Nolikuma 7.pielikums).


	3.4.9.
	Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē. 

	Eiropas vienotais iepirkuma procedūras dokuments

	3.4.10.
	Saskaņā ar PIL 49. pantu, pretendents kā sākotnējo pierādījumu atbilstībai noteiktajām Pretendentu atlases prasībām var iesniegt Eiropas vienoto iepirkuma procedūras dokumentu (turpmāk – ESPD). ESPD aizpildāms un iesniedzams saskaņā ar PIL 49. panta noteikumiem. 

Ja Pretendents izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vai veicamo būvdarbu vērtība ir vismaz EUR 10 000. Piegādātāju apvienība iesniedz atsevišķu ESPD par katru tās dalībnieku. (pieejams espd.eis.gov.lv (aizpildāmas visas sadaļas)). 

Ja pretendents izvēlējies iesniegt ESPD, lai apliecinātu, ka tas atbilst Konkursa nolikumā noteiktajām pretendentu atlases prasībām, iepirkuma komisija jebkurā brīdī Konkursa laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Konkursa pareizas norises nodrošināšanai. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
ESPD piemērošanas kārtību iepirkuma procedūrās nosaka Ministru kabinets.

ESPD veidlapu paraugus nosaka Eiropas Komisijas 2016.gada 5.janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam.

	Citi dokumenti

	3.4.11.
	Ja attiecināms – ārvalstī reģistrēts vai pastāvīgi dzīvojošs Pretendents kopā ar piedāvājuma dokumentiem ir tiesīgs iesniegt attiecīgās kompetentās institūcijas izziņu, kas apliecina, ka uz Pretendentu un Publisko iepirkumu likuma 42.panta trešajā daļā minētajām personām neattiecas šajā pantā minētie izslēgšanas noteikumi. Šajā punktā minētajai izziņai ir jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu.

	3.4.12.
	Ja attiecināms – pamatojoties uz Publisko iepirkumu likuma 43.panta otro daļu, ja Pretendents vai personālsabiedrības biedrs, ja Pretendents ir personālsabiedrība, atbilst Publisko iepirkumu likuma 42. panta minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas Līguma  slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.


3.5. Tehniskais piedāvājums
3.5.1. Pretendents sagatavo tehnisko piedāvājumu atbilstoši Nolikuma 3.pielikumā izvirzītajām prasībām. 
3.5.2. Pretendentam kopā ar tehnisko piedāvājumu jāiesniedz ražotāja izdota datu brošūra (data sheet) (latviešu vai angļu valodā) ar precīzi atzīmētām atbilstībām tehniskās specifikācijas prasībām pretendenta piedāvātajam produktam vai jebkāda cita tehniskā informācija, pēc kuras iepirkuma komisijai ir iespējams objektīvi izvērtēt tehniskā piedāvājuma atbilstību nolikumā izvirzītajām prasībām. Ja pretendents iesniedz apliecinājumus par atbilstību tehniskās specifikācijas prasībām, kas nav atrodama ražotāja izdotajā tehniskajā datu brošūrā, tad katram no šiem apliecinājumiem ir jābūt apstiprinātiem ar pievienotu atbilstošu tehnisko dokumentāciju vai citiem, objektīvi izvērtējamiem, pierādījumiem. Ja datu brošūrā vai citā pievienotajā ražotāja izdotajā informatīvajā materiālā nav atrodama minētā informācija, tā tiek vērtēta kā neatbilstība tehniskajā piedāvājumā izvirzītajām prasībām.
3.5.3. Ja norādīts konkrēts preču vai standarta nosaukums, vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību un funkcionalitāti. Pretendentam ir jāpierāda piedāvātās ekvivalenta preces atbilstību iepirkuma priekšmeta Tehniskās specifikācijas prasībām.
3.6. Finanšu piedāvājums

3.6.1. Pretendents sagatavo finanšu piedāvājumu atbilstoši Nolikuma 4.pielikumā izvirzītajām prasībām. 

3.6.2. Finanšu piedāvājumā pretendentam jāietver visi izdevumi un izmaksas, kas saistītas ar Līguma izpildi – nodokļi, nodevas (izņemot PVN), administrācijas, preces piegāde, transports, Preces uzstādīšana, konfigurēšana un nodošana ekspluatācijā, dokumentācijas sagatavošana, personāla apmācības, garantijas remonts un tehniskās apkopes garantijas laikā (t.sk. rezerves daļas un materiāli), programmatūras atjauninājumi, Preces funkcionālā pārbaude, elektrodrošības pārbaude (par ko izsniedz sertifikātus) un visas citas saistītās izmaksas, kuras rodas vai var rasties Līguma izpildes laikā. 

3.6.3. Cenām jābūt noapaļotām līdz 2 (diviem) cipariem aiz komata. Piedāvājumam jābūt izteiktam euro bez PVN, atsevišķi jānorāda PVN un piedāvājuma cena ar PVN. Vērtējot piedāvājumu, Komisija ņems vērā cenu bez PVN.
3.6.4. Pretendents nedrīkst iesniegt  finanšu piedāvājuma variantus.
4. Piedāvājumu vērtēšana un piedāvājuma izvēles kritēriji

4.1. Piedāvājumu vērtēšanu komisija veic slēgtās sēdēs. Ja Pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1.posmu, kur komisija izvērtē konstatēto neatbilstību nolikuma prasībām būtiskumu), tas tiek izslēgts no turpmākās dalības Konkursā (t.i., nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:

4.1.1. Piedāvājumu noformējuma pārbaude.

Komisija pārbauda, vai piedāvājums sagatavots un noformēts atbilstoši nolikuma 1.11.punktā un citos punktos norādītajām noformēšanas prasībām.  
4.1.2. Pretendentu atbilstības kvalifikācijas prasībām pārbaude.
Komisija pārbauda, vai iesniegtie pretendentu atlases dokumenti vai ESPD un publiski pieejamās datu bāzēs iegūtā informācija apliecina Pretendenta atbilstību nolikuma 3.4. punktā norādītajām prasībām.  
4.1.3. Tehniskā piedāvājuma pārbaude.
Komisija novērtē, vai tehniskais piedāvājums atbilst Konkursa Nolikuma 3.5. punktā un Nolikuma 3. pielikumā norādītajām prasībām.
4.1.4.  Finanšu piedāvājumu pārbaude.
Komisija pārbauda vai finanšu piedāvājums atbilst Konkursa Nolikuma 3.6. punktā un nolikuma 4. pielikumā norādītajām prasībām.
Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas, uzskatot, ka nekļūdīga ir piedāvātā vienas vienības cena euro (EUR) bez PVN. Par kļūdu labojumu komisija paziņo pretendentam.
Ja komisijai rodas šaubas par pretendenta piedāvāto cenu, tā ir tiesīga pārbaudīt, vai nav iesniegts nepamatoti lēts piedāvājums, lūdzot pretendentam izskaidrot piedāvāto cenu vai izmaksas, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, atbilstoši PIL 53. panta noteikumiem. Ja komisija konstatēs, ka ir iesniegts nepamatoti lēts piedāvājums, tas tiks noraidīts.
4.1.5. Piedāvājuma iepirkuma līguma slēgšanas tiesību piešķiršanai izvēle.
Komisija piešķir līguma slēgšanas tiesības pretendentam saskaņā ar nolikuma 4.7.2. punktā noteiktajiem piedāvājuma izvērtēšanas kritērijiem.

Iepirkuma komisija veic pretendenta, kuram būtu piešķiramas iepirkuma līguma slēgšanas tiesības, atbilstības PIL 42. panta, PIL 43. panta (ja attiecināms) noteikumiem pārbaudi, PIL Pārejas noteikumu 28. punkta 1. apakšpunktam, kā arī atbilstības Starptautisko un Latvijas Republikas nacionālo sankciju likuma 11.1 panta noteikumiem pārbaudi. 
4.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:
4.2.1. piedāvājums neatbilst kādai nolikumā noteiktajai prasībai un attiecīgā neatbilstība nav uzskatāma par formālu, ievērojot samērīguma principu; 
4.2.2. piedāvājums tiek atzīts par nepamatoti lētu;

4.2.3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
4.2.4. piedāvājumu izvērtēšanas laikā Pretendents savu piedāvājumu atsauc.
4.3. Komisija izslēdz Pretendentu no dalības Konkursā, ja Līguma izpildē tiek ietvertas Krievijas Federācijas un Baltkrievijas Republikas izcelsmes preces.
4.4. Komisija, saskaņā ar Ministru kabineta noteikumu Nr. 107 “Iepirkuma procedūru un metu konkursu norises kārtība” 16. punktu, ir tiesīga kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma Līguma slēgšanas tiesības.
4.5. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, komisija pieņem lēmumu pārtraukt iepirkuma procedūru, neizvēloties nevienu piedāvājumu. 
4.6. Visā Konkursa norisē, ieskaitot vērtēšanu, komisija piemēro tās tiesību normas, kuras bija spēkā iepirkuma izsludināšanas dienā.
4.7. Piedāvājuma izvēles kritērijs
4.7.1. Komisija izvēlas saimnieciski visizdevīgāko piedāvājumu no Nolikuma un tehniskās specifikācijas prasībām atbilstošajiem piedāvājumiem. 
4.7.2. Saimnieciski visizdevīgākā piedāvājuma izvēles kritērijs un to skaitliskās vērtības:
	
	Kritērijs
	Maksimālais kritērija ietvaros piešķiramo punktu skaits

	A
	Pretendenta kopējā piedāvātā līgumcena EUR bez PVN
	95

	B
	Kopējais elektroenerģijas patēriņš 3 darba stacijām, kompresoram un atsūcējam, darbojoties vienu stundu ar maksimālo jaudu (kWh) (t.i., maksimālā jauda x 1 stunda)
	5

	
	Maksimālais iespējamais kopējais punktu skaits
	100


∑ = A + B 

Vērtēšanas kritērijs A tiek aprēķināts, izmantojot šādu formulu:
A = Az/Afakt x 95, kur

Az – viszemākā piedāvātā kopējā līgumcena;

Afakt– vērtējamā piedāvājuma kopējā līgumcena.
Vērtēšanas kritērijā B “Kopējais elektroenerģijas patēriņš 3 darba stacijām, kompresoram un atsūcējam, darbojoties vienu stundu ar maksimālo jaudu (kWh) (t.i., maksimālā jauda x 1 stunda)” piedāvājums ar vismazāko elektroenerģijas patēriņu tiek vērtēts ar maksimāli iespējamo punktu skaitu punkti. Pārējiem piedāvājumiem piešķiramie punkti tiek noteikti, izmantojot šādu formulu Kritērijs B tiek aprēķināts pēc formulas: 
B= Bz/Bp * 5, kur

Bz – zemākais piedāvātais enerģijas patēriņš kWh,

Bp – vērtējamais enerģijas patēriņš kWh.
Ja elektroenerģijas patēriņš netiks norādīts vai tiks norādīts nepareizi, tad šajā kritērijā tiks piešķirti 0 punkti. Ja tiek norādīts elektroenerģijas patēriņa diapazons, punktu piešķiršanai tiek izmantota augstākā vērtība. Kopā ar piedāvājumu jāiesniedz dokuments vai norāde uz tīmekļvietni, kur pārliecināties par norādīto iekārtas kopējo elektroenerģijas patēriņu.
4.7.3. Gadījumā, ja vismaz divi pretendenti iegūs vienādu punktu skaitu, saskaitot A un B kritērijā pretendentam piešķirtos punktus, tad iepirkuma komisija izvēlas tā pretendenta piedāvājumu, kuram saimnieciski izdevīgākā piedāvājuma novērtējumā piešķirts lielākais punktu skaits kritērijā A “Pretendenta kopējā piedāvātā līgumcena”. 
5. Lēmuma pieņemšana un Līguma slēgšana
5.1. Informācijas pārbaude pirms lēmuma par līguma slēgšanas tiesību piešķiršanu pieņemšanas.
5.1.1. Attiecībā uz pretendentu, kuram, saskaņā ar nolikumā noteikto, būtu piešķiramas Līguma slēgšanas tiesības, komisija, pirms lēmuma par Līguma slēgšanas tiesību piešķiršanu pieņemšanas, veiks izslēgšanas noteikumu pārbaudi.
5.1.2. Komisija izslēgs pretendentu, kuram būtu piešķiramas Līguma slēgšanas tiesības, no dalības Konkursā jebkurā no šādiem gadījumiem:
5.1.2.1. Pretendents atbilst kādam  no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas noteikumiem (42. panta otrās daļas 8. un 9. punkta nosacījumu pārbaude netiek veikta). Pasūtītājs nepiemēros PIL 42. panta 1., 2. un 3. minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus - uz kandidāta vai pretendenta patieso labuma guvēju.
5.1.2.2. uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi vai uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
5.1.3. Komisija pārbaudi par katru pretendentu izslēgšanas gadījumu esamību veic: Ministru kabineta noteiktajā kārtībā, izmantojot Ministru kabineta noteikto informācijas sistēmu (www.eis.gov.lv). Starptautisko un Latvijas Republikas nacionālo sankciju likumā noteikto izslēgšanas gadījumu pārbaudi veikts izmantojot LR Uzņēmumu reģistra datu bāzi (Lursoft).

5.1.4. PIL 42. panta otrās daļas noteikumu pārbaudi komisija veic PIL 42. pantā noteiktajā kārtībā, ievērojot PIL Pārejas noteikumu 28. punkta 1. apakšpunktu.
5.1.5. Lai komisija pārbaudītu, vai uz ārvalstī reģistrētu pretendentu, kuram piešķiramas Līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas izziņas saskaņā ar Starptautisko un Latvijas Republikas nacionālo sankciju likuma 11.1 panta ceturtajā daļā noteikto. Komisija Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.

5.1.6. Ja ārvalstī reģistrēts vai pastāvīgi dzīvojošs pretendents, kuram atbilstoši Konkursa nolikumā noteiktajām prasībām būtu piešķiramas iepirkuma līguma slēgšanas tiesības, pieprasījumā noteiktajā termiņā neiesniedz pieprasītos dokumentus saskaņā ar Publisko iepirkumu likuma 42.panta piektās daļas otro punktu, Komisija izslēdz pretendentu no turpmākas dalības Konkursā.

5.1.7. Ja nepieciešams, komisija veic pretendenta uzticamības nodrošināšanas izvērtēšanu  saskaņā ar PIL 43.pantā noteikto. Ja uz pretendentu attiecas kāds no Publisko iepirkumu likuma 43.pantā norādītajiem izslēgšanas gadījumiem, pretendents norāda to piedāvājumā, iesniedzot skaidrojumus un pierādījumus.
5.2. Lēmuma par Konkursa rezultātu pieņemšana un paziņošana

5.2.1. Komisija triju darbdienu laikā pēc lēmuma pieņemšanas vienlaikus informēs visus pretendentus par pieņemto lēmumu attiecībā uz Konkursa rezultātiem, ievērojot PIL 37. panta noteikumus.
5.2.2. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, komisija pieņem lēmumu izbeigt Konkursu.
5.2.3. Komisija var jebkurā brīdī pārtraukt Konkursu, ja tam ir objektīvs pamatojums. Komisija 3 (triju) darbdienu laikā pēc tam, kad pieņemts lēmums par pārtraukšanu, savā pircēja profilā nodrošina brīvu un tiešu elektronisku piekļuvi šim lēmumam.
5.3. Līguma slēgšana un līguma darbība
5.3.1. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 5.pielikums), ievērojot PIL 60. panta sestās daļas noteikumus.
5.3.2. Līguma noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina pasūtītāja stāvokli.
5.3.3. Starp Pasūtītāju un Pretendentu, kuram piešķirtas līguma slēgšanas tiesības, noslēgtais iepirkuma līgums stājas spēkā ar brīdi, kad to paraksta Pušu pārstāvji.
5.3.4. Papildu līguma projektā minētajam, Pasūtītājs ir tiesīgs veikt Līguma grozijumus, ievērojot PIL 61.panta regulējumu, ņemot vērā citus apstākļus.
5.3.5. Attiecībā uz piegādātāju apvienību, par kuru ir pieņemts lēmums par līguma slēgšanas tiesību piešķiršanu Konkursā, komisija rīkosies saskaņā ar PIL 13. panta sestās daļas noteikumiem.
5.3.6. Gadījumā, ja par uzvarētāju atzītais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu.
6. Iepirkuma komisijas tiesības

6.1. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi.

6.2. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu oriģinālus vai iesniedz apliecinātas kopijas. 
6.3. Komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt papildu informāciju Pretendentam, kuram būtu piešķiramas līguma slēgšanas tiesības.

6.4. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

6.5. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

6.6. Ja Pasūtītājs konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tas pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 

6.7. Ja Pasūtītājs ir pieprasījis izskaidrot vai papildināt Pretendenta piedāvājumā iesniegto informāciju, bet Pretendents to nav izdarījis atbilstoši pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.

6.8. Komisijai ir tiesības normatīvajos aktos paredzētajos gadījumos izbeigt iepirkuma procedūru bez līguma noslēgšanas.

7. Iepirkuma komisijas pienākumi
7.1. Nodrošināt Konkursa dokumentu izstrādāšanu, protokolēt iepirkuma procedūras gaitu.

7.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par šo Nolikumu.

7.4. Piedāvājumu noformējuma pārbaudes, pretendentu atlases, piedāvājumu atbilstības pārbaudes un piedāvājumu vērtēšanas laikā nodrošināt piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā.

7.5. Piedāvājumā ietverto informāciju izmantot tikai Konkursa rezultātu noteikšanai un iepirkuma līguma slēgšanai. Piedāvājumā ietvertās informācijas izmantošanai citiem mērķiem saņemt piedāvājuma iesniedzēja rakstisku piekrišanu.

8. Pretendentu tiesības un pienākumi

8.1. Pretendenti, iesniedzot piedāvājumu, vienlaikus apņemas ievērot visus noteiktos nosacījumus, t.sk., dokumentu noformēšanā un iesniegšanā, un precīzi ievērot nolikumā, tā pielikumos, tai skaitā līgumprojektā, noteiktās prasības.

8.2. Pretendentam ir pienākums sniegt atbildes uz Komisijas pieprasījumiem par papildu informāciju Komisijas norādītajā termiņā. Ja Pretendents nesniedz atbildi uz Komisijas uzdotajiem jautājumiem Komisijas norādītajā termiņā, Komisijai ir tiesības izslēgt Pretendentu no turpmākas dalības iepirkuma procedūrā.

8.3. Nolikuma prasībās un tā pielikumos ietvertā informācija ir izmantojama vienīgi šīs iepirkuma procedūras ietvaros, un Pretendents nav tiesīgs to izmantot citiem mērķiem.

8.4. Pretendentam ir tiesības iesniegt iesniegumu par nolikumā iekļautajām prasībām Iepirkumu uzraudzības birojam.

9. Personu datu apstrāde

9.1. Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, atbilstoši Publisko iepirkumu likumam. Personu dati tiks publiskoti atbilstoši Publisko iepirkuma likumā un uz tā pamata izdoto tiesību aktu noteiktajam apjomam.
9.2. Pretendents garantē, ka attiecībā uz iesniegtajā piedāvājumā esošo datu subjektu datiem ir ievērotas personas datu aizsardzību reglamentējošo normatīvo aktu prasības.
9.3. Pretendents apliecina, ka ir informējis iesniegtajā piedāvājumā esošus datu subjektus par Pasūtītāja kā pārziņa veikto datu apstrādi, sniedzot šādu informāciju:
9.3.1. Pārzinis personas datu apstrādei ir Pasūtītājs, kas piedāvājumā norādītos personas datu apstrādās iesniegtā piedāvājuma izvērtēšanai atbilstoši nolikumā noteiktajām prasībām, iepirkuma procesa administrēšanai, uzvārētāja noteikšanai un lēmuma pieņemšanai, informācijas sniegšanai pretendentiem un trešajām personām par iepirkuma rezultātiem administrēšanai.
9.3.2. Pārziņa datu aizsardzības speciālists: Jānis Kāršenieks, e-pasts: janis.karsenieks@inbox.lv.
9.3.3. Personas datu apstrādes tiesiskais pamats ir nepieciešamo darbību veikšana, lai noslēgtu pakalpojuma līgumu un normatīvajos aktos, kas reglamentē iepirkuma organizēšanas kārtību, noteikto pienākumu izpilde.
9.3.4. Personas datu apstrādes ietvaros tiks apstrādāti šādi dati: vārds, uzvārds, personas kods, kontaktinformācija (e-pasts, telefona numurs, adrese), informācija par pretendenta personāla tehniskām un profesionālām spējam  (pieredze, izglītība, zināšanas, kvalifikācija, amats) un to apliecinoši dokumenti; datu subjekta sniegtā cita informācija, izpildot nolikumā noteiktās prasības.
9.3.5. Personas datu saņēmēju kategorijas: Pasūtītāja pilnvarotie darbinieki iepirkuma procesa organizēšanas un lēmuma pieņemšanas nolūkos; Iepirkumu uzraudzības birojs Publisko iepirkumu likumā noteikto pienākumu izpildei; tiesas sūdzības par pieņemtā lēmuma saņemšanas gadījumā; Datu valsts inspekcija sūdzības gadījumā par iespējamo datu aizsardzības prasību pārkāpumu; tiesībaizsardzības iestādes normatīvajos aktos noteiktajos gadījumos.
9.3.6. Personas datu ieguves avoti: iepirkuma pretendents un citas trešās personas, ja vien šādu datu ieguvi paredz normatīvie akti.
9.3.7. Automatizēta lēmuma pieņemšana un personas datu nodošana trešajām valstīm vai starptautiskai organizācijai iepirkuma organizēšanas ietvaros nav paredzēta.
9.3.8. Datu subjektiem ir tiesības pieprasīt no pārziņa piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz datu subjektu, kā arī tiesības iesniegt sūdzību uzraudzības iestādei.
9.3.9. Pretendents apzinās, ka Pasūtītājs nav atbildīgs, ja pretendents nav informējis datu subjektus par to datu apstrādi, nav saņēmis piekrišanu, vai nav izpildījis jebkuru citu datu aizsardzības prasību attiecībā uz iesniegtajā piedāvājumā esošo datu subjektu datiem.
10. Citi noteikumi
10.1. Citas saistības attiecībā uz Konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
10.2. Nolikums sastādīts un apstiprināts latviešu valodā, ar pielikumiem un EIS e-konkursu apakšsistēmā Konkursa sadaļā publicētām datnēm, kas ir nolikuma neatņemama sastāvdaļa. 
Nolikuma pielikumi:  1. pielikums - pieteikums dalībai atklātā konkursā;

2. pielikums – apliecinājums par neatkarīgi izstrādātu piedāvājumu;

3. pielikums – tehniskā specifikācija/ tehniskais piedāvājums;
4. pielikums – finanšu piedāvājums;
5. pielikums - iepirkuma līguma projekts;
6. pielikums - informācija par pretendenta piesaistītajiem apakšuzņēmējiem;

7. pielikums - apakšuzņēmēju apliecinājuma forma.
Iepirkuma komisijas priekšsēdētāja 

